Aalborg Stiftstidende, 1846-10-26
J Kraft af Hs. Maj. Kongens dertil givne Bemyndigelse, erklærer jeg herved Nørrejyllands Provindsialstænders sjette Forsamling for aabnet." Efterat Talen var endt, udbrød Forsamlingen: "Kongen leve. - Med Hensyn til de for Tiden ubesatte Pladser i Forsamlingen meddeelte derpaa Commissarius, at den 1ste Deput. for Randers, Oberst Brock, den Deput. for det 4de Kjøbstaddistrict, Cancellir. Overretsproc. Møller, den Deput. for det 77de Kjøbstaddistrict, Overkrigscommiss. Qvist, samt den Deput. for de mindre Landeiendomsbesidderes 1ste Valgdistrict, Kammerr. Stiftslandinsp. Bie, og den Deput. for samme Valgelasses 22de District, Justitsr. Wulff, af forskjellige Aarsager vare forhindrede fra at give Møde, og da Suppleanterne for disse Valgdistricter, forsaavidt saadanne vare forhaanden, havde anmeldt Forfald, var der af det Kgl. Cancelli føiet Foranstaltning til Foretagelsen af nye Valg, om hvis Tilendebringelse der endnu Jntet var Commissarius officielt bekjendt. Jblandt de Deputerede for Sædegaardseierclassen i Aalborg St. havde fremdeles Legationssecretair Hvass først ved Skrivelse af 10de de, der var Commissarius tilhændekommen d. 19de, anmeldt, at han ikke faae sig istand til at møde, og vedkommende Suppleant, Godseier Winkel, der strax af Commissarius var bleven indkaldt, kunde som Følge deraf endnu ikke være tilstede. Endvidere havde den 2den Deput. for Sædegaardseierclassen i Viborg og Ribe Str., Propr. Jngversen, indberettet, at han var forhindret fra at give Møde, i hvilken Anledning den eneste forhaandenværende Suppleant, Justitsr. Tang, var bleven opfordret til at indtræde i Forsamlingen; og havde denne Deputerede idag meddeelt Commissarius, at han, der lige var hjemkommen fra en betydelig Udenlandsreise, først Mandagen d. 2den Novbr. vilde kunne tage Sæde i Forsamlingen. Endelig havde den første af Hs. Maj. udnævnte Grundeier, Stiftamtm. Rosenørn, den hidtilværende 2den Deput. for Randers, Apoth. Køfter, Suppleanten for det 11te Kjøbstaddistrict, Kjøbm. Clausen i Varde, der i Anledning af den Deputeredes, Kjøbmand Schous, Fratrædelse, var bleven indkaldt, samt den 1ste Deput. for Sædegaardseierclassen i Viborg og Ribe Stifter, Kammerh. Lüttichau, anmeldt, de trende Førstnævnte, at de først om nogle Dage, og den Sidstnævnte, at han ikke førend Torsdag vilde kunne indtræffe i Viborg. Fra den Deput. for det 5te Landdistrict, Propr. Borberg, som ikke heller var tilstede i Forsamlingen, havde Commissarius ei modtaget Anmeldelse om hans Forfald. – Commissarius opfordrede dernæst Enhver i Forsamlingen, der maatte have noget at erindre med Hensyn til de af vedkommende Valgbestyrelser i sin Tid antagne Valg, til at fremkomme med sine Jndsigelser i saa Henseende. Jngen af Forsamlingens Medlemmer fandt sig foranlediget til nogen Yttring i Anledning af denne Opfordring. Derefter anmodede Commissarius Forsamlingens ældste Medlem, den Deputerede for det 20de Landdistrict, Justitsr. Fielstrup om at foranstalte en Præsident valgt. Justitsr. Fjelstrup holdt derpaa en Tale og yttrede der bl. A.: Tidsrummet, hvilket Hs. Maj. Kongen dennegang har kunnet give os, er kort, meget kort, og om Forlængelse af dette vil der, formedelst den fremykkede Aarstid, neppe være Ønske eller Tale. De kgl. Lovudkast, som sandsynligen ville vorde os forelagte, ere mange, og nogle af dem saare vigtige og omfattende. Jeg troer saaledes at vi tør beklage, at ikkun saare saa af de private Andragender, som maatte fremkomme, ville vorde behandlede og tilendebragte, hvor nyttige og hensigtsmæssige vi endog maatte ansee disse at være."J det Taleren derpaa henvendte sig til den kgl. Commissarius og bragte ham Forsamlingens Velkomsthilsen, glemte han ikke at erindre den Mand, der tidligere var kaldet til at beklæde denne vigtige Post, Conferentsr. Ørsted. Til den Handling, der nu forestod, udbad Taleren sig Medhjælp af de tvende ærede Deputerede, Justitsr. With og Kammerr. Aagaard. Dernæst skredes til Valget af en Præsident. Udfaldet af dette Valg blev, at Høiesteretsassessor Bruun erholdt 38 Stemmer, medens Prof. Larsen havde 3 og Canceller. Funder og Kammerh. Lüttichau hver 1. Alderspræsidenten erklærede derefter Høiesteretsassessor Bruun, for Forsamlingens Præsident, og idet han lykønskede Forsamlingen til det saaledes trufne Valg, bemærkede han, at det vist var alle dens Medlemmer meget kjært, at Valget var faldet paa den høitagtede Deputerede, som allerede i to foregaaende Sessioner havde givet Forsamlingen Prøver paa sin Duelighed og Velvillie. Efterat Høiesteretsass. Bruun havde indtaget Præsidentstolen, bragte han i saa men smukke Ord den forrige Sessions Commissarius Forsamlingens hjertelige Afskedshilsen, idet han tillige udtalte det Haab, at hans Virksomhed for Stænderinstitutionen ikke vilde være afsluttet med hans Tilbagetræde. Han bød derpaa den nuværende Commiss. sit Velkommen. - Præsidenten foranledigede derefter Valget af en Vicepræsident, hvortil valgtes Prof. Larsen med 37 St., imedens Justitsr. Fleischer og Kammerh. Lüttichou hver havde 2 St. og Canceller. Funder 1. Ved det derpaa følgende Valg paa Forsamlingens Secretairer faldt de fleste St. paa Justitsr. Fønss og Kammer. v. Støcken, af hvilke den første fik 39 og den sidste 36 St. Til at redigere Stændertidenden valgtes endelig Fabrikeier Bruun med 28 og Kjøbm. Ree med 26 St.